ग्वालियर। पुलिस के बम डिस्पोजल स्क्वॉड (BDS) को खबर मिलती है कि सिविल एयरपोर्ट पर एक बम जैसी वस्तु मिली है। सूचना मिलते ही BDS टीम अपने उपकरणों के साथ मौके पर पहुंचती है औऱ एक्सपर्ट जवान मेहनत करके बम को डिफ्यूज कर देता है। इससे एक बड़ा हादसा टल जाता है।
वैसे यह घटना वास्तविक नहीं थी, बल्कि विस्फोटक पदार्थ को डिफ्यूज करने मॉक ड्रिल की गई थी। पुलिस की BDS टीम ने एक बम को डिफ्यूज करने का रिस्पांस टाइम चेक किया। बम को डिफ्यूज करने में करीब सवा घंटा का समय लगा। इसमें बम को एयरपोर्ट में खोजने में ज्यादा समय लगा, जबकि डिफ्यूज करने में मुश्किल से 12 मिनट। विस्फोटक खोजने में स्फिनर डॉग की मदद भी ली गई। जब तक बम डिफ्यूज नहीं हुआ, तब तक सभी की सांसें अटकी रही। कुल मिलाकर BDS टीम की यह मॉक ड्रिल सफल रही।
ऐसे खोजा जाता है बम
BDS टीम के अधिकारी के मुताबिक सूचना मिलते ही हमारी टीम तुरंत सक्रिय हो जाती है औऱ सबसे पहले उस इलाके से लोगों को हटाने का काम होता है, जहां पर बम होता है। इसके बाद बम को खोजने का काम शुरू होता है और जब बम मिलता है तो उसकी प्रकृति की पहचान करके डिफ्यूज करने का काम किया जाता है। यही टॉस्क का अहम हिस्सा होता है। यदि बम की कम तीव्रता का होता है तो जल्दी डिफ्यूज किया जा सकता है। यदि ज्यादा तीव्रता का विस्फोटक है तो डिफ्यूज करने के दूसरे तरीके अपनाने पड़ते हैं।
आगे स्लाइड्स में है बम डिफ्यूज करने के फोटोज.....
hin_Deva hin_Deva hin_Deva hin_Deva hin_Deva